काठमाडौंको ग्यालेक्सी पब्लिक स्कुलबाट विद्यालय शिक्षा पूरा गरेकी डा. स्मृति श्रेष्ठले सेन्ट जेभियर कलेजबाट प्लस टु, काठमाडौं युनिभर्सिटी स्कुल अफ मेडिकल साइन्सबाट एमबिबिएस र स्कुल अफ मेडिकल साइन्स भरतपुरबाट डर्माटोलोजीमा एमडी पूरा गरेकी छिन् । ललितपुर, थसिखेलकी बासिन्दा श्रेष्ठ हाल धुलिखेल अस्पतालमा कार्यरत छिन् । डर्माटोलोजीमा विशेषज्ञता हासिल गरेका नाताले उनको रुचि त्यसैअन्तर्गतको कस्मेटोलोजी र एस्थेटिक मेडिसिनमा बढी छ । नेपालमा सुरु अवस्थामा रहेको यो विषय मानिसको अनुहार र शरीरको सौन्दर्यसँग सम्बन्धित छ । “यस विषयमा थप तालिम लिने विचार छ,” उनी भन्छिन् । यसबाहेक अंग्रेजी साहित्यमा लेखन र उपन्यासतिर पनि आफ्नो शोख रहेको उनले बताइन् ।
